Z á p i s n i c a

z 13. zasadnutia Obecného zastupiteľstva v Ardanovciach, ktoré sa konalo dňa 20.9.2013 o 18.30 hod. v miestnosti obecného úradu.

Prítomní: podľa prezenčnej listiny

Program: 1. Otvorenie.

2. Určenie zapisovateľa a overovateľov zápisnice.

3. Stav finančných prostriedkov na účte.

4. Žiadosť ŠJ pri ZŠ s MŠ Šalgovce o príspevok na stravu.

5. Žiadosť Obecného úradu Šalgovce o spoluúčasť na dofinancovaní ZŠ s MŠ

Šalgovce.

6. Schválenie prevádzkovania vodovodu Západoslovenskou vodárenskou

spoločnosťou, a.s.

7. Rôzne.

8. Diskusia.

9. Návrh na uznesenie.

10. Záver.

1. Starostka obce privítala prítomných a skonštatovala, že prítomní sú štyria poslanci, takže zasadnutie je uznášaniaschopné. Poslanec Pišček sa ospravedlnil. K navrhovanému programu nemal nikto z prítomných žiadne pripomienky ani doplnky. Starostka dala hlasovať.

Za: 4 Proti: 0 Zdržal sa: 0

1. Za overovateľov zápisnice boli navrhnutí poslanci Jozef Kozák a Viliam Káčer, za zapisovateľa poslankyňa Gabriela Slamová.
2. Starostka informovala prítomných o stave finančných prostriedkov na bežnom účte. Ku dnešnému dňu činí stav 2.693,34 €.
3. Školská jedáleň pri ZŠ s MŠ Šalgovce požiadala obecné zastupiteľstvo o schválenie príspevku na stravu pre deti z našej obce na školský rok 2013/2014. Príspevok by činil 0,20 € na dieťa a deň. Poslanci s návrhom súhlasili a príspevok vo výške 0,20 € na stravu na dieťa a deň jednohlasne schválili.

Za: 4 Proti: 0 Zdržal sa: 0

1. Starosta Obce Šalgovce Tibor Púček listom informoval poslancov o zlej situácii v školstve. Vzhľadom k tomu, že ZŠ v Šalgovciach má veľmi malý počet žiakov, je tu predpoklad, že táto škola bude v školskom roku 2014/2015 zatvorená. Ako jedno z riešení je, že by obce, ktorých deti navštevujú školu prispeli finančnou čiastkou na chod školy. V prípade našej obce by to bola čiastka cca 3.500,00 € ročne, čo si toho času nemôžeme dovoliť z finančných dôvodov. Starostka preto navrhla, aby poslanci túto žiadosť z dôvodu nedostatku finančných prostriedkov neschválili.

Za: 4 Proti: 0 Zdržal sa: 0

1. Starostka obce informovala prítomných o výsledku predbežnej kolaudácie vodovodu. Na tejto kolaudácii sa vyskytli drobné nedostatky, ktoré spoločnosť Aquamont Horné Saliby odstráni, aby mohli dielo prebrať západoslovenské vodárne. Aby Západoslovenská vodárenská spoločnosť, a.s. mohla vodohospodárske dielo prevádzkovať je potrebné schváliť uzatvorenie zmluvy medzi obcou a vodárenskou spoločnosťou. Poslanci schválili uzatvorenie zmluvy.

Za: 4 Proti: 0 Zdržal sa: 0

1. V tomto bode starostka obce prečítala žiadosť manželov Ivana a Boženy Chramazdových o odkúpenie alebo prenájom pozemku na uloženie žumpy. Pozemok sa nachádza pred bránou žiadateľov. Poslanci s predajom pozemku nesúhlasili, ale odsúhlasili prenájom pozemku na 30 rokov, výška nájomného činí 1,00 € ročne.

Za: 4 Proti: 0 Zdržal sa: 0

Starostka obce informovala prítomných, že podala inzerát na osobný automobil Peugeot 106, prihlásili sa 3 záujemcovia, ale ani jeden nesúhlasil s výškou ceny.

1. V diskusii nemal nikto z prítomných žiadne pripomienky ani doplnky.
2. Návrh na uznesenie prečítala starostka obce, ktorý poslanci jednohlasne schválili.
3. Starostka poďakovala prítomným za účasť a ukončila zasadnutie.

Ardanovce, 20.9.2013 zapísala: Oravcová

Overovatelia: .....................................................

....................................................

U z n e s e n i e

z 13. zasadnutia Obecného zastupiteľstva v Ardanovciach, ktoré sa konalo dňa 20.9.2013 v miestnosti obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obecné zastupiteľstvo na svojom zasadnutí schválilo nasledovné uznesenie:

**Uzn. č. 45**

* berie na vedomie informáciu o finančných prostriedkoch na účte,
* berie na vedomie žiadosť ŠJ pri ZŠ s MŠ Šalgovce,
* berie na vedomie informáciu starostu Obce Šalgovce,
* berie na vedomie žiadosť Obecného úradu v Šalgovciach,
* berie na vedomie žiadosť manželov Ivana a Boženy Chramazdových,

**Uzn. č. 46**

* schvaľuje žiadosť ŠJ pri ZŠ s MŠ Šalgovce o príspevok na stravu pre deti z našej obce vo výške 0,20 € na dieťa a deň, ktoré sa stravujú v školskej jedálni,
* schvaľuje prevádzkovanie vodohospodárskeho majetku obce Západoslovenskou vodárenskou spoločnosťou, a.s., zmluvou o prevádzkovaní na dobu neurčitú za podmienok určených v zmluve,
* schvaľuje uzatvorenie nájomnej zmluvy s manželmi Ivanom a Boženou Chramazdovými za účelom osadenia žumpy na pozemku parc. č. 73 o výmere 25 m2.

**Uzn. č. 47**

* neschvaľuje spoluúčasť na dofinancovaní ZŠ s MŠ Šalgovce v školskom roku 2014-2015 z dôvodu nedostatku finančných prostriedkov. Obec nemá dostatok finančných prostriedkov ani na vlastné pokrytie nákladov samosprávy.

**Uzn. č. 48**

* určuje overovateľov zápisnice poslancov Jozefa Kozáka a Viliama Káčera.

Ardanovce, 20.9.2013

Ondrejková Ľubomíra

starostka obce